''ከባብያዊ 'ሳውንድታት' እናወሃሃድካ ኣብ ምኻድ ጽቡቕ ስራሕቲ እናሰራሕና መጺና ኢና'' ዝብል ኣወሃሃዲ ሙዚቃ በረኸት ወልዱ፡ ምስ ኤርትራውያን ሰብ ሞያ እናተቐባበሉ ጽቡቓት ስራሕቲ ይሰርሑ ከምዘለዉ 'ፈራሕ ጎራሕ' እትብል ደርፊ ኤደን ከሰተ ከም ኣብነት የልዕል። ኣብዛ ደርፊ፡ ሳክስፎን ኣሮን ሳጢር ካብ ኤርትራ፣ ክራር ድማ ቻፕሊን፣ ቤዝ ጊታር፣ ኪቦርድ፣ ዜማን ምውህሃድን በረኸት ወልዱ ካብ ኢትዮጵያ፣ ገጣሚ ኣንገሶም ተስፋ ሚካኤል ካብ ኤርትራ ዝተሳተፉላ እያ። ከም ውጽኢቱ ድማ እታ ደርፊ ጽቡቕ ተቐባልት ከምዝረኸበት ይገልጽ። ''ምስ ኤርትራውያን ኣሕዋትና ምስራሕና፡ ኣብቲ ግብረ መልሲ ክሰምዕ ከለኹ፡ እቲ ህዝቢ ደስ እዩ ዝብሎ። ጽቡቕ ግበረ መልሲ ኢና እንረክብ'' ይብል ገጣሚ ውቅያኖስ ጉዕሽ። ድማጻዊ ሮቤል ሚካኤል ብወገኑ ''ትግርኛ ዘስተማቕር ሰብ ጽቡቕ ርእይቶ እዩ ዝህበና፤ ንሱ እዩ 'ውን ጽቡቕ ስራሕ ንክንሰርሕ ዘተባበዐና። ክሳብ ሕጂ ጽቡቕ እዩ ዘሎ'' ይብል። ኣብ ቀጻሊ እንታይ ምዕባለታት ንጽበ?
